2022 8 26
LT
Europos Sąjungos oficialusis leidinys
C 322/7
— stiprus neprinokusių vaisių ir alyvmedžių lapų aromatas (vaisių aromato mediana – ≥ 2,5); — stiprus ir vienodas skonis, kuris gali būti nuo vidutiniškai iki stipriai kartaus bei aštraus su ilgai išliekančiu poskoniu (kartumo ir aštrumo mediana – ≥ 3).
3.3.
Pašarai (taikoma tik gyvūniniams produktams) ir žaliavos (taikoma tik perdirbtiems produktams) Pagrindinės „Korčulansko maslinovo ulje“ gamybos žaliavos yra vietos veislių „Lastovka“ ir „Drobnica“ alyvuogės, nesumaišytos arba sumaišytos, o jų dalis produkte sudaro bent 80 proc.
Kitų 4 punkte nustatytoje geografinėje vietovėje auginamų veislių alyvuogės sudaro ne daugiau kaip 20 proc. visų gaminant „Korčulansko maslinovo ulje“ perdirbamų alyvuogių ir galutinio produkto kokybei didelio poveikio neturi.
3.4.
Specialūs gamybos veiksmai, atliktini nustatytoje geografinėje vietovėje Visi „Korčulansko maslinovo ulje“ gamybos etapai (alyvuogių auginimas, derliaus nuėmimas ir perdirbimas) turi būti vykdomi 4 punkte nurodytoje geografinėje vietovėje.
3.5.
Specialios produkto, kurio pavadinimas nurodytas, pjaustymo, trynimo, pakavimo ir kt. taisyklės Siekiant išsaugoti specifines organoleptines aliejaus savybes ir kokybę (kokybė galėtų suprastėti aliejų perpilant), jis turi būti ir sandėliuojamas ir išpilstomas į butelius 4 punkte nurodytoje geografinėje vietovėje.
Visi vėlesni aliejaus perpylimo už nustatytos geografinės vietovės ribų veiksmai arba gabenimas ilgesniais atstumais jūra, turint omenyje, kad transporto jungčių tarp Korčulos salos ir žemyno greičiausiai nėra daug, galėtų galiausiai turėti neigiamą poveikį aliejaus kokybei.
Dėl šių priežasčių produktas negali būti išpilstomas į butelius už nustatytos geografinės vietovės ribų.
„Korčulansko maslinovo ulje“ tiekiamas rinkai (tamsiuose) stikliniuose ne didesniuose kaip 1 l talpos induose.
Gali būti naudojamos ir šio tipo produktui skirtos ne didesnės kaip 5 litrų alavo talpos, jei jų uždarymo sistema yra tokia, kad, atidarius talpą, uždarymo sistema negali būti grąžinta į pradinę būseną.
3.6.
Specialios produkto registruotu pavadinimu ženklinimo etiketėmis taisyklės Produkto etiketėje turi būti nurodyti derliaus nuėmimo metai.
Ant kiekvieno rinkai tiekiamo aliejaus indo turi būti bendras skiriamasis ženklas.
Bendras skiriamasis ženklas turi atitikti toliau pateiktą pavyzdį.
Teisę vienodomis sąlygomis naudoti bendrą skiriamąjį ženklą turi visi šios kilmės vietos nuorodos naudotojai, tiekiantys produktą rinkai pagal jo specifikaciją.
4.
Glaustas geografinės vietovės apibūdinimas „Korčulansko maslinovo ulje“ gamybos vietovė apima visą Korčulos salą, t. y.
Vela Lukos, Blato, Smokvicos, Čaros, Račiščės, Pupnato, Žrnovo, Korčulos ir Lumbardos kadastrines savivaldybes.
Korčulos sala iš vakarų yra atskirta 15 km pločio Korčulos sąsiauriu nuo Hvaro salos, iš šiaurės – 2,5 km pločio Pelješaco sąsiauriu nuo Pelješaco pusiasalio, o iš pietų – 13 km pločio Lastovo sąsiauriu nuo Lastovo salos.